**Uitând de teamă**

*Ionutz21*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cădeau blesteme peste noi

Din cerurile ninse

Și eram singuri, triști și goi,

Cu lămpile aprinse.

'Nainte de a asculta,

Povestea lui de viață...

Bunicul nostru ne zâmbea,

Cu ochii plini de ceață.

Și auzeam în nopți târzii:

Cum lupii-și plâng tăcerea.

C-odat' eram și noi copii

Și le simțeam durerea.

Trăiam povestea pas cu pas

Simțind în sânge, frica.

Adeseori nu aveam glas,

Strigând-o pe mămica.

Dar astăzi toate au pierit,

Poveștile-s uitate.

Bunicul care ne-a iubit...

S-a îndreptat spre moarte!

Acuma pare liniștit

Și prin coline umblă

Dar încă-l simt dezamăgit,

De ceea ce se-ntâmplă.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Cădeau blesteme peste noi

Și ne-ascundeam în cramă

Purtam o mască de război,

Ca să uităm de teamă.

Georgian Ionut Zamfira 02.07.2021